עשה שיהיה בי הכוח לתת לשפה התחתונה לרעוד לדמע המוכר להתגלגל להציף תאים ישנים ומעופשים של מה שמתנועע בגסות עשה שאלך לאט לאט, מהכורסא עד למיטה ולחבק עור בחום לא מתפשר של ילדים בני ארבע שלא נגעו בהם צלקות שוט עשה שאגיע עד האמת וחזרה בלי להפוך נציב מלח  או אבן חול בוגדנית בקצה של מדבר יהודה עשה את הגעגוע  חריפות בצלית מקולפת ואת מתיקות החיבוק כמו התפוז שמביא איתו כל נובמבר טוב עשה שאוהב בלי לרעוד לילות באגרופים קמוצים בפרישת אצבעות כמו כנפיים לבן נע ומרחף על עור רך מתנפץ גלים ומראות תעשה שאוהב כמו שאני יודעת,  בעיניים פקוחות